
Investeerimiskohustuse täitmise tähtaja pikendamine 

12.08.2005 müügilepingu järgi (Puškini 64, Narva)

1.  Asjaolud ja menetluse käik

Vastavalt 12.08.2005 tõestatud kinnistu tagasiostuõigusega müügilepingule ja asjaõiguslepingule (Jõhvi notari Tatjana Boitsova notariaalregistri nr 6583) ostis OÜ ALEANA KINNISVARA (registrikood 11049375, asukoht Rakvere 85-65, Narva) Narva linnalt kinnistu aadressil Puškini 64 Narvas, katastritunnus 51104:002:0072, maa sihtotstarve – elamumaa 100%, pindala 47 981 m2. Müügilepingu punkti 5.1 kohaselt kohustus OÜ Aleana Kinnisvara investeerima omandatavasse varasse  86 200 000 krooni, sh 200 000 krooni esimese aasta jooksul müügilepingu sõlmimisest, s.o  kuni 12.08.2006.

OÜ ALEANA KINNISVARA esitas 21.08.2006 investeeringute aruande summas 202 838 krooni. Pärast tõendavate dokumentide kontrollimist arvestati investeeringuteks kulud summas 98 601,0 krooni. Seega jäi täitmata investeerimiskohustus 101 399,0 krooni ulatuses.

OÜ ALEANA KINNISVARA taotleb tähtajaks 12.08.2006 täitmata jäänud investeerimiskohustuse summas 101 399,0 krooni tähtaja pikendamist kuni 12.08.2007 ning on valmis tasuma eelnimetatud müügilepingu punktis 5.1. ettenähtud trahvi 10% ulatuses tähtajaks 12.08.2006 tegemata investeeringute summalt, s.o suuruses 10 139,9 krooni.

OÜ ALEANA KINNISVARA taotlust arutati Narva Linnavalitsuse linnavarakomisjoni istungil 17.01.2007 (protokoll nr 1) ning otsustati:

1. Pidada võimalikuks rahuldada OÜ ALEANA KINNISVARA taotlus investeerimiskohustuse tähtaja pikendamiseks.   

2. Mitte rakendada OÜ ALEANA KINNISVARA suhtes 12.08.2005 müügilepingu (notariaalregistri nr 6583) punktis 5.1. ettenähtud trahvi investeerimata summast 10% ulatuses.
3. Linnavara- ja Majandusametil esitada antud küsimus Narva Linnavalitsuse istungile vastavasisulise korralduse vastuvõtmiseks.
OÜ ALEANA KINNISVARA taotlus investeerimiskohustuse tähtaja pikendamiseks on otstarbekas rahuldada, kuna lepinguliste kohustuste täitmine OÜ ALEANA KINNISVARA poolt võimaldab edaspidi valmis ehitada Narva linnas kaasaegse elamurajooni ning kindlustada linnaelanikud uute eluasemetega.

2. Õiguslikud järeldused

Kohaliku omavalitsuse korralduse seaduse § 30 lõike 1 punkti 2 kohaselt 
lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Tsiviilseadustiku üldosa seaduse § 77 lõike 3 kohaselt saab seadusega ettenähtud vormis tehtud tehingut muuta üksnes samas vormis, milles tehing on tehtud, kui seaduses ei ole sätestatud teisiti. Sama seaduse § 81 kohaselt , kui seaduses on sätestatud tehingu notariaalne kinnitamine, peab tehingudokument olema kirjalikult koostatud ning tehingu tegija allkiri notari poolt kinnitatud. 

Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” punkti 82.5 kohaselt peab võõrandamise korraldaja kontrollima tehtud investeeringute summasid ja fikseerima need aktis. Kui investeeringute summa jääb täielikult või osaliselt tegemata või arvestamata, võib lepingu tingimusi Linnavalitsuse otsusel ja poolte kokkuleppel muuta või leping lõpetada.

3. Otsus

3.1. Pikendada osaühingule ALEANA KINNISVARA (registrikood 11049375, asukoht Rakvere 85-65, Narva) 12.08.2005 kinnistu tagasiostuõigusega müügilepingu ja asjaõiguslepingu (Jõhvi notari Tatjana Boitsova notariaalregistri nr 6583) punktis 5.1. ettenähtud täitmata jäänud investeerimiskohustuse summas 101 399 (ükssada üks tuhat kolmsada üheksakümmend üheksa) krooni täitmise tähtaega 12.08.2006. а kuni 12.08.2007. a.   

3.2. Mitte rakendada OÜ ALEANA KINNISVARA suhtes 12.08.2005 müügilepingu (notariaalregistri nr 6583) punktis 5.1. ettenähtud trahvi investeerimata summast 10(kümne)% ulatuses.

3.3. Narva Linnavalitsuse Linnavara- ja Majandusametil teha käesolev korraldus teatavaks osaühingule ALEANA KINNISVARA.

3.4. Volitada linnapead Tarmo Tammistet (isikukood 36208175216) allkirjastama Narva linna nimel 12.08.2005 kinnistu tagasiostuõigusega müügilepingu ja asjaõiguslepingu muudatused. 

4. Korralduse vaidlustamine
Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted

Korraldus jõustub seadusega sätestatud korras.

Tarmo Tammiste

Linnapea                                                                        
Ants Liimets 

